Zapisnik sastanka Vijeća učenika održanog 2. ožujka 2017. s početkom u 12:30

Na početku sastanka nastavnica M. Klarić predložila je sljedeći

Dnevni red:

1. Osvrt na Valentinovo i Dan pod maskama
2. Projektni tjedan Migration
3. Različito

koji je prihvaćen jednoglasno.

**Ad.1.**Učenici su izrazili zadovoljstvo provedenim aktivnostima. Smatraju kako su i Valentinovo i Dan pod maskama uspješno odrađeni te da bi ih na taj način trebalo raditi i ubuduće uz možda nešto intenzivniju motivaciju svih učenika da se uključe jer je i ove godine bilo razreda u kojima se dio učenika nije maskirao. VU je posebno oduševljeno učenicima nižih razreda koji su u obje aktivnosti uživali i odazvali im se u velikom broju.

**Ad.2.**Nastavnica Klarić je predstavila učenicima program projektnog tjedna koji će se održati 13. – 17. ožujka. Prvi će dan biti likovna radionica, u utorak izložba do sada odrađenog u projektu, u srijedu okrugli stol, u četvrtak kviz za učenike 5. i 6. razreda, a u petak debata. VU bi trebalo sudjelovati u pripremi izložbe te na okruglom stolu. Učenici su prihvatili prijedlog nastavnice Klarić i dogovoreno je kako će u pripremi izložbe pomoći predstavnici osmih razreda, a na okruglom stolu sudjelovati svi predstavnici viših razreda. Tema je okruglog stola „Kako pomoći boljoj integraciji migranata?“, a moderator će biti psiholog Robert Kovačević.

**Ad.3.** Učenike je zanimalo mogu li se klupe iz hodnika između ostatka škole i školske dvorane premjestiti pred učionicu vjeronauka, dvoranu i svlačionice kako bi oni tamo čekali nastavnike. Nastavnica Klarić će o tome razgovarati s ravnateljicom.

Učenici su zamolili i za postavljanje ogledala i koševa za smeće u svlačionici. Nastavnica Klarić je rekla kako ogledalo vjerojatno ne može biti postavljeno iz sigurnosnih razloga (učenici su u svlačionicama bez nadzora te je moguće da u naguravanju ogledalo bude razbijeno, a učenici ozlijeđeni), a što se tiče koševa za smeće – nastavnici je poznato da su isti maknuti iz svlačionica jer su ih učenici istresali na pod te time stvarali veliki nered u svlačionici, stoga sumnja da će ijedno od to dvoje biti postavljeno u svlačionice, ali će svakako upoznati ravnateljicu sa zahtjevima VU-a.

Sastanak je završio u 13:15, nazočilo mu je 20 učenika

Voditeljica Vijeća učenika:Mirela Klarić